system
Răspunde în limba română, în stilul Wikipedia, cat mai corect gramatical.
user
Cum ai descrie Welwitschia mirabilis?
assistant
Welwitschia mirabilis  este singura specie a genului Welwitschia și a familiei Welwitschiaceae. Această plantă este răspândită numai în sud - vestul Africii, în zona deșertică a Namibiei. Este o specie extrem de veche, fiind o rămășiță a florei de acum 100 de milioane de ani. Denumirea speciei a fost dată în onoarea Dr. Friedrich Welwitsch, cel care a descoperit-o în anul 1860. Este o plantă ocrotită prin lege.

Exemplare de welwitschia se găsesc în Grădina Botanică „Alexandru Borza” a Universității „Babeș-Bolyai” din Cluj-Napoca.

Caracteristici 

 Este o specie cu extrem de mare longevitate. Astfel, există câteva exemplare care au între 1000 și 2000 de ani.
 Arbust.
 Dioic, adică pe un individ se formează doar flori feminine sau doar flori masculine.
 Entomogam, adică polenizarea este efectuată de insecte.
 Trunchiul este redus prin neotenie la un ciot conic, având înălțimea pâna la 1 m. Pe marginea butucului unui individ se formează fie flori masculine fie flori feminine. Acestea au forma unor conuri pedunculate. 
 Frunzele, două la număr, sunt mari (lungi de 3 – 4 m), cu nervațiune paralelă și creștere continuă.
 Florile sunt uneori bisexuate având un perigon redus.
 Florile feminine, au un singur ovul cu tubilus lung și fără perigon.
 Florile masculine, au un număr mare de stamine și o caracteristică foarte importantă, prezintă un ovul avortat. Această particularitate morfologică arată tendința de evoluție a florilor spre hermafroditism (caracter de superioritate). Din această cauză, ordinul Welwitschiales a fost plasat ultimul în clasificare (adică cel mai evoluat) dintre Pinophyte (Gimnosperme).

Clasificarea științifică după mai multe surse

Galerie de imagini

Note

Legături externe 
 
  Grădina Botanică Kirstenbosch 
  Welwitschia și Ephedra 
  Welwitschia Mirabilis
  Grădina Botanică a statului american Missouri
  Welwitschia Mirabilis: pomi pitici în deșert 
  Descrierea plantei de către Departamentul de Biologie a Universității statului California din Fullerton
  Protejarea plantei Welwitschia mirabilis 

Welwitschiaceae
Fosile vii